Partei: FDP
Frau Präsidentin ! Leeve Mannslüüd ! Leeve Froonslüüd ! Eigentlich legt min Rede , de ick hier snacken will , schon boben bi de Protokoll . Denn hebb ick hürt , dat doch snackt wardn soll , wat ick sehr begröten dau . Da frei ick mi düchtig . Da hebb ick to Uli Heinrich seggt : Go mol eben hin und hol mi dat Stück Papier mol wedder , damit ick mi 'n beten an langhangeln kann . . - Ja , genauso wür dat . Da steiht denn to Anfang : Nu is dat endlich sowiet , dat wi dat Gesetz von de Europäische Charta öwer de Regional- und Minnerheitensproken in de letzte Lesung dörch de Dütschen Bunnesdag bringen . Ick mein , dat is en unheimlich langen Weg ween . Denn 1992 is dat Ganze unnerschriebn ween . Un hüüt stoht wi nu hier . Ober ick möt mi doch - viellicht kann de Herr Staatssekretär dat sin Minister mol bestelln - noch bedanken , Herr Carstens , dat dat nu doch noch 'n beten schnell gohn is . Ick mutt ja seggen , wi dree oder veer hebbt em son lütt beten underbört . Dat mut man seggen , Wolfgang Börnsen , nich . Wi wulln dat noch in disse Wahlperiode fertig hebben . Nu is dat doch noch lopen . Hier stoht wi nu hüüt . Besten Dank noch mol an't Innenministerium . . Hier is schon seggt worn , worum dat 'n beten länger durt hett ; ick komm da ok noch tau . Hier möten wirklich einige Ecken öbersprungn wern . Dat gilt för einige Bunneslänner , de to Anfang noch veel mier in de Charta III hebben wolln . Dodurch is uns mindestens en Johr verlustig gahn . Dat mut man einfach mol so seggen . Do kann der Innenminister denn ok nichts to , wenn dat nich so ganz klappt . Auf disse Bunnestagsdrucksak , de wi hüüt hebbt , mut ick noch mol hinwiesen . Nehmt euch do glieks fief Stück von mit . De is so goot , domit kann man so unendlich veel mit anfangen , de kann man wirklich to Hus , do , wo plattdütsch snakt ward , verdeelen , weil man sik alns , wat do öber uns Sproken steiht - min Kolleg von den Grünen hett dat jo eben so wunnerbar seggt - , einfach mol rinteihn mutt . . Wi bringen dat Gesetz hüüt nu dörch . Ick glöv , dat Ganze is dat ok wiert . Dat is wirklich en ganz wichtiges Kulturgoot . Disse Sprok is schon 'n warme Sprok . Ok de annern Sproken möt einfach mit röbernommen warn in dat Johr 2000 , und de mutt dat noch einige hunnert Johr geben . . De Minnerheitensprocken in Dütschland - da kommt sicherlich min Kolleg noch tau - , dat Dänische ganz boben in Norden von Schleswig-Holsteen , de freesische Sprok , Romanes - darüber ist snackt worden - und de scheune plattdütsche Sprok in de Länner Needersachsen , Schleswig-Holsteen , Mecklenborg-Vörpommern und de Stadtstooten Hamborg und Bremen do schall dat nu för de Charta III bi de EU anmeldt warn . Ick heb dat jo seggt : Op'n ersten Sprung wulln ok noch Nordrhein-Westfalen , Sachsen-Anhalt und Brannenborg mit dabisien . Un nadem se denn nu sehn hebt , dat dat ok 'n lütt beten Geld kost und dat man 'n paar Regeln inhollen mutt , hebbt se do denn von avseihn . Ober dat het ganz schön veel Monate geduurt , bit dat denn wiedergüng . Wi sin uns all einig - dat is all seggt worden - , dat disse scheune Sprok erhollen warn mutt und dat noch 'n Masse Johr geben mutt . Ick will ok , dat disse Muttersprok wiederleben deit . Dat Plattdütsche , Cem Özdemir , dat is keen Dialekt wie das Schwäbische - ick will dat nich abwerten ; dat wer scheun eben - , . dat is'n richtige Sprok , de bi uns in Norden wirklich to Hus is . Dat hett Frau Deichmann hier ok goot zum besten geben . En Sprok , de ganz offiziell de erste Amtssprok ween is , de denn ober doch achteran dat Hochdütsche wieken mutt . Mit de Plattdütsche kann man eigentlich alns op'n Punkt bringen . Do kann man einfach alns seggn . Dat ward een ok gar nicht so übel nommen . Ick weet nich so ganz genau , wieveel Minschen plattdütsch snacken könnt . Dat steiht ok nich in dat schlaue Book , wat wi hüüt besnacken daut . Ober se seggt do , se hett mol 1984 'n Umfrog mokt . Do is faststellt worn , dat noch öber 50 Prozent von de Lüüd in Norden platt snacken könnt ; un 80 Prozent könnt dat verstohn . Dat ist ok ungefähr so . Nu war disse Sprok jo seit en ganze Tied unnerstützt . Alleen bi uns in Norddütschland gifft dat 9000 plattdütsche Bühn : Dat Ohnsorg-Theater - dat is all seggt wordn - , de Fritz-Reuter-Bühn in Schwerin . In Bremen gifft dat noch en plattdütsches Theater . De bringen im Jahr 750 000 Minschen op de Bein . Dat is doch allerhand . Denn ward do original snackt , nich so , wie dat öber dat Fernsehn röberkommt . Dat mutt man einfach mol seggen . . Wenn ich seih , wat do an Lesewettbewerbe lopen deit und wi sik de Sporkassen in Needersachsen engagieren und sicherlich ok in de annern Lännern und . dat plattdütsche Böker nur so köfft ward , dat unendlich veel Lüüd sik hinsett un plattdütsch schriev - wat ick jo ok noch woll ; deshalb will ick im Harvst nich wedderkommen ; ober ick weit nich , ob ick dorto komm - , denn is dat schon ne ganze Masse , was do einfach lopen deit . Ich find dat goot , dat nu ok de Schoollehrers Kurse besökt und dat Lehrmaterial doför to Verfügung stellt ward . Dat is doch ne ganze Masse . Ober wie weit all , do mutt noch veel mehr don wern . Deshalb denk ick , schullt wi dat all unterstützen . Wie mööt besonners de Öllern noch unterstützen , de noch gewillt sin , in Öllernhüs Kinnern dat Plattdütsche bitobringen . Dat sünd ok nich wenige . Deshalb mutt man seihn , dat dat als 'n beten wiedergeiht . Sonst ward dat irgendwo nichts . Ich glöv wirklich , dat sich de Insatz för disse scheune Sprok - ick bin ganz froh , dat wi dat hüüt abend noch diskutieren - för'n Norden in Dütschland lohnt und dat sik dat genauso lohnt för all de annern Minnerheitensproken , de hüüt ok mit in de Charta rinkommt . Wi brukt eenfach disse Sprok . De seggt ut , do hest du son beten Ihr un Dreck unner de Feut . Dat hür eenfach irgendwo so hin . Dat is uns tokommen . De erste Diskuschon in Dütschen Bunnesdag an 14 . Januor 1994 hett een sagenhafte Resonanz hatt . Jeder , de irgendwo in norddütschen Ruum wohnen deit , de weit , wat doröber schreben worden is . Wie oft dat affordert worden is , in wieveel Böker dat nu steiht , dat glövt man öberhaupt nich . Deshalb wür dat vielleicht ok scheuner west , wenn dat mol morgens vertellt wür un dat scheun öber de Senders kommt . Dat ha viellicht mehr bröcht als manche andere Diskuschon . . Ober wenn ick dat alns so richtig verstohn hebb , denn würn uns Geschäftsführer nich ganz de Meinung , dat dat so wür . Also , hier is dat en beten unklor . Ick bedank mi bi Jo för Tohörn . Plattdütsch in Dütschen Bunnesdag , dat will ick seggn , dat is schon wat . Ick war , wo immer ick kann , wieder plattdütsch snacken . Un wenn ick dann hochdütsch snacken will , mut ick dat nochmol übersetten . Scheunen Dank . .